CELEX: 32010D0149
Language: et
Date: 2010-03-09 00:00:00
Title: 2010/149/: Komisjoni otsus, 9. märts 2010 , millega lubatakse liikmesriikidel pikendada uute toimeainete flonikamiidi, hõbetiosulfaadi ja tembotriooni ajutisi kasutuslube (teatavaks tehtud numbri K(2010) 1255 all) (EMPs kohaldatav tekst)

10.3.2010   
            
            
               ET
            
            
               Euroopa Liidu Teataja
            
            
               L 60/24
            
         KOMISJONI OTSUS,
   9. märts 2010,
   millega lubatakse liikmesriikidel pikendada uute toimeainete flonikamiidi, hõbetiosulfaadi ja tembotriooni ajutisi kasutuslube
   (teatavaks tehtud numbri K(2010) 1255 all)
   (EMPs kohaldatav tekst)
   (2010/149/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 8 lõike 1 neljandat lõiku,
   ning arvestades järgmist:
   
               (1)
            
            
               Vastavalt direktiivi 91/414/EMÜ artikli 6 lõikele 2 sai Prantsusmaa 2003. aasta detsembris taotluse ISK Biosciences Europe S.A-lt toimeaine flonikamiid kandmiseks direktiivi 91/414/EMÜ I lisasse. Komisjoni otsusega 2004/686/EÜ (2) kinnitati, et toimik on täielik ja seda võib käsitada põhimõtteliselt vastavana kõnealuse direktiivi II ja III lisas esitatud andme- ja teabealastele nõuetele.
            
         
               (2)
            
            
               2003. aasta jaanuaris said Madalmaad direktiivi 91/414/EMÜ artikli 6 lõike 2 kohase taotluse äriühingult Enhold B.V. toimeaine hõbetiosulfaat kandmiseks direktiivi 91/414/EMÜ I lisasse. Komisjoni otsusega 2003/850/EÜ (3) kinnitati, et toimik on täielik ja seda võib käsitada põhimõtteliselt vastavana kõnealuse direktiivi II ja III lisas esitatud andme- ja teabealastele nõuetele.
            
         
               (3)
            
            
               2005. aasta novembris sai Austria direktiivi 91/414/EMÜ artikli 6 lõike 2 kohase taotluse äriühingult Bayer CropScience AG toimeaine tembotrioon kandmiseks direktiivi 91/414/EMÜ I lisasse. Komisjoni otsusega 2006/586/EÜ (4) kinnitati, et toimik on täielik ja seda võib käsitada põhimõtteliselt vastavana kõnealuse direktiivi II ja III lisas esitatud andme- ja teabealastele nõuetele.
            
         
               (4)
            
            
               Toimikute täielikkuse kinnitamine oli vajalik selleks, et võimaldada nende detailset uurimist ja luua liikmesriikidele võimalus anda nimetatud toimeaineid sisaldavate taimekaitsevahendite jaoks esialgsed load kuni kolmeks aastaks, järgides direktiivi 91/414/EMÜ artikli 8 lõikes 1 sätestatud tingimusi, eelkõige seda tingimust, mis on seotud toimeainete ja taimekaitsevahendite detailse hindamisega nimetatud direktiivis sätestatud nõuete seisukohast.
            
         
               (5)
            
            
               Nende toimeainete mõju inimeste tervisele ja keskkonnale on taotlejate kavandatud kasutusviiside puhul hinnatud vastavalt direktiivi 91/414/EMÜ artikli 6 lõigetele 2 ja 4. Referentliikmesriigid esitasid komisjonile hindamisaruannete projektid 3. juunil 2005 (flonikamiid), 9. novembril 2005 (hõbetiosulfaat) ja 2. veebruaril 2007 (tembotrioon).
            
         
               (6)
            
            
               Pärast seda, kui referentliikmesriigid olid esitanud hindamisaruande projektid, leiti, et taotlejatelt on vaja nõuda lisateavet, millega referentliikmesriigid peavad tutvuma ja mille kohta nad peavad oma hinnangu esitama. Seetõttu toimikute läbivaatamine alles kestab ja hindamist ei ole võimalik direktiiviga 91/414/EMÜ (mida tuleb flonikamiidi puhul käsitleda koostoimes komisjoni otsusega 2008/353/EÜ (5) ja hõbetiosulfaadi puhul komisjoni otsusega 2008/56/EÜ) (6) ette nähtud aja jooksul lõpetada.
            
         
               (7)
            
            
               Kuna senise hindamise käigus ei ole leitud otsest põhjust muretsemiseks, tuleks liikmesriikidele anda võimalus pikendada kõnealuseid toimeaineid sisaldavate taimekaitsevahendite jaoks antud ajutisi kasutuslube 24 kuu võrra vastavalt direktiivi 91/414/EMÜ artiklile 8, et toimikute läbivaatamine saaks jätkuda. Eeldatavalt peaks hindamis- ja otsustamisprotsess seoses flonikamiidi, hõbetiosulfaadi ja tembotriooni võimaliku lisamisega kõnealuse direktiivi I lisasse jõudma lõpule 24 kuu jooksul.
            
         
               (8)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Liikmesriigid võivad pikendada flonikamiidi, hõbetiosulfaadi ja tembotriooni sisaldavate taimekaitsevahendite jaoks antud ajutisi lubasid kuni 31. maini 2012.
   Artikkel 2
   Käesolev otsus kaotab kehtivuse 31. mail 2012.
   Artikkel 3
   Käesolev otsus on adresseeritud liikmesriikidele.
   
      Brüssel, 9. märts 2010
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 230, 19.8.1991, lk 1.
   
      (2)  ELT L 313, 12.10.2004, lk 21.
   
      (3)  ELT L 322, 9.12.2003, lk 28.
   
      (4)  ELT L 236, 31.8.2006, lk 31.
   
      (5)  ELT L 117, 1.5.2008, lk 45.
   
      (6)  ELT L 14, 17.1.2008, lk 26.